## 12.01.2021

# **Владимир Уйба чолӧмалӧ Коми Республикаса олысьясӧс Коми войтырлӧн медводдза съездлы 30 во тырӧмӧн**

«Сьӧлӧмсянь чолӧмала коми войтырӧс да республикаса став олысьӧс Коми войтырлӧн медводдза съездлы 30 во тырӧмӧн!

Коми войтырлӧн медводдза съезд, мый нуӧдісны Сыктывкарын 1991 вося тӧвшӧр тӧлысь 11-13 лунъясӧ, чукӧртіс 420 гӧгӧр делегат да ӧтувтіс гижысьясӧс, учёнӧйясӧс, журналистъясӧс, ӧтйӧза ӧтмунӧмъяс петкӧдлысьясӧс. Медводдза съездлӧн кывкӧртӧдъясыс уна во вылӧ пуктісны подув коми войтырлӧн ӧтмунӧмлы.

Уна во мысти «Коми войтырлӧн» съездъяс, карса да районса конференцияяс вылын видлалӧны республикаӧс социальнӧя да экономика боксянь, этнокультурнӧя сӧвмӧдӧм серти колана юалӧмъяс. Зэв тӧдчана, мый делегатъяс оз сӧмын видлавны ёсь юалӧмъяссӧ, а вӧзйӧны петан туйяс да асьныс пырӧдчӧны тайӧ уджас», - тӧдчӧдіс Коми Республикаса Юралысь Владимир Уйба.

\*\*\* Коми Республикаын Коми войтырлысь съезд нуӧдӧм йылысь мӧвпсӧ вӧзйис «Коми котыр» республиканскӧй ӧтйӧза организация. Мӧвпсӧ ошкисны власьт органъяс. Съезд нуӧдӧм серти оргкомитетӧн юрнуӧдіс Коми АССР-са Министръяслӧн сӧветӧн веськӧдлысь В.И. Худяев.

Заседаниеяссӧ транслируйтісны республиканскӧй телевидениелӧн веськыд эфирын да найӧ ёнакодь шызьӧдісны йӧзӧс. Съездыс бура нималіс коми интеллигентъяслӧн ӧтувтчӧм понда: гижысьяс Г.А. Юшков, В.В. Тимин, Б.Ф. Шахов, партияын уджалысьяс В.С. Осипов, А.С. Безносиков, журналист В.И. Осипов, национальнӧй организацияясӧн юрнуӧдысьяс В.Ф. Канев да А.К. Конюхов.

Съездын уджалісны учёнӧйяс: А.А. Попов, А.Ф. Сметанин, Г.Г. Бараксанов, Е.А. Цыпанов, К.С. Королев, Э.А. Савельева. Кыв, литература да история институтса директор А.Д. Напалковлӧн юрнуӧдӧм улын лӧсьӧдісны съездлысь медтӧдчана документъяс, кутшӧмъяс подуласисны КПСС-лӧн обкомса пленумӧн водзджык примитӧм «Коми АССР-ын войтыркостса йитӧдъяс бурмӧдан уджтас» вылӧ.

Коми войтырлӧн съездса олӧмӧ пӧртысь органӧн лоис Коми войтыр сӧвмӧдан комитет (сылысь инӧд босьтысьӧн талун лоӧ «Коми войтыр» дінмукостса ӧтйӧза ӧтмунӧм), сылӧн медводдза юрнуӧдысьӧн лоис В.П. Марков.

30 во чӧжӧн коми войтырлӧн вӧлі дас кык съезд. Бӧръясӧ на пиысь – коми войтырлӧн XII съезд – нуӧдісны 2020 вося урасьӧм тӧлысьын.

2026

## 12.01.21

# **Владимир Уйба поздравляет жителей Республики Коми с 30-летием первого Съезда коми народа**

«Сердечно поздравляю коми общественность и всех жителей республики с 30-летием проведения первого Съезда коми народа!

Первый Съезд коми народа, который прошёл в Сыктывкаре 11-13 января 1991 года, собрал около 420 делегатов и объединил лучших представителей коми интеллигенции: писателей, ученых, журналистов, представителей общественных объединений. Решения первого съезда стали программными и заложили на годы вперед основы коми национального движения.

И десятилетия спустя на площадках съездов, городских и районных конференций «Коми войтыр» обсуждаются самые важные вопросы социально-экономического и этнокультурного развития республики. Что особенно ценно, делегаты не просто поднимают проблемные вопросы, но и предлагают пути их решения и сами в этом активно участвуют», - отметил Глава Республики Коми Владимир Уйба.

\*\*\* Идея о проведении в Республике Коми Съезда коми народа была выдвинута республиканской общественной организацией «Коми котыр» и всецело поддержана органами власти. Оргкомитет по проведению съезда возглавил Председатель Совета министров Коми АССР В.И. Худяев.

Заседания транслировались в прямом эфире республиканского телевидения и имели большой общественный резонанс. Съезд приобрёл высокий статус и авторитет благодаря объединению лучших представителей коми интеллигенции: писателей Г.А. Юшкова, В.В. Тимина, Б.Ф. Шахова, партийных деятелей В.С. Осипова, А.С. Безносикова, журналиста В.И. Осипова, руководителей национальных организаций В.Ф. Канева и А.К. Конюхова.

Деятельное участие в съезде приняли ученые А.А. Попов, А.Ф. Сметанин, Г.Г. Бараксанов, Е.А. Цыпанов, К.С. Королев, Э.А. Савельева. Под руководством директора Института языка, литературы и истории А.Д. Напалкова были разработаны ключевые документы съезда, которые основывались на принятой ранее Пленумом обкома КПСС «Программе совершенствования национальных отношений в Коми АССР».

Исполнительным органом Съезда коми народа стал Комитет возрождения коми народа (его правопреемником сегодня является межрегиональное общественное движение коми народа «Коми войтыр»), первым руководителем которого стал В.П. Марков.

Всего за 30 лет состоялось двенадцать съездов коми народа. Последний из них – XII съезд коми народа – прошёл в феврале 2020 года.

2026